**A Biblia tanulmányozásának jelentősége**

Van, amit az egyházunk által szervezett programokból soha nem hagyhatunk ki. Ha ez nem lenne része az összejöveteleknek, akkor csak egy lennénk a sok útszéli klub közül. A Biblia tanulmányozásáról van szó. Azt szeretnénk, ha lányaink tisztában lennének Isten kivételes nagyszerűségével, személyes kapcsolatuk lenne Jézussal és megtapasztalnák a Szentlélek jelenlétét életükben.

A Biblia-tanulmányok csomag része az imádkozás és egy személyes imanapló, aminek célja, hogy a lányok személyesen is olvassák a Bibliát és ne csak a „Lányok Krisztusért” foglalkozásokon a többiekkel együtt. Nem várhatjuk el a fiatal lányoktól és asszonyoktól az Istennel való kapcsolatot, ha mi magunk nem mutatunk jó példát. Tehát a Biblia- tanulmányozási foglalkozások mindenkinek szólnak. Mindnyájan vegyünk részt benne! Tehát mi is vezessünk naplót róla és látsszon meg saját lelki fejlődésünk is!

Ne feledjük, hogy bár mindnyájan különbözőképpen tudunk tanulni, a szóbeli információknak csupán 10%-a marad meg az ember fejében. Ha hallunk és látunk is valamit, akkor 50%-a, és ha hallunk, látunk és le is írunk valamit, akkor 70%-ára is emlékezni fogunk.

A Biblia interaktív tanulmányozása tehát segíteni fog a jobb memorizálásban.

10 Biblia-tanulmányt állítottunk össze számotokra, Karen Holford tinédzser gyermekeknek szóló leckéi alapján. Volt olyan kedves, és megengedte leckéi használatát és a „Lányok Krisztusért” programhoz való igazítását. Készítünk majd több, kiegészítő biblia-tanulmányt, imádkozási és kézműves javaslatot és is, ha ez a program beindul.

Ez a kézikönyv egy folyamatosan fejlődő dokumentum. Folyamatosan készítünk majd kiegészítő anyagokat hozzá.

Azért imádkozom, hogy mindenki még jobban elkötelezze magát a Szentírás tanulmányozása mellett és mindenki megtapasztalja a Szentlélek működését az életében.